text: Nu skal du ringe på skadestuen før du kommer ind
  01 april 2014 kl. 04.16
  Fra tirsdag morgen skal borgere i Region Syddanmark ringe og tale med en sygeplejerske, før de kan komme ind på en skadestue i behandling. Samme ordning har i flere år fungeret i Region Midtjylland og på skadestuen i Horsens.
  Hvis du i Region Syddanmark kommer til skade og har brug for behandling, skal du nu ringe til Læge- og Skadevagt på nummeret 70 11 07 07, inden du møder op på skadestuen eller skadeklinikken.
  Telefonen er bemandet med erfarne og specialuddannede sygeplejersker og læger, som hjælper dig med råd og vejledning døgnet rundt.
  Du kan også kontakte egen læge på hverdage mellem kl. 8 og 16 for at få behandlet skader.
  Se her, hvordan du kommer i kontakt med skadestuen i Region Midtjylland  
  En lignende ordning har i flere år fungeret problemfrit i Region Midtjylland og på skadestuen i Horsens, som bl.a. betjener borgerne i Hedensted og Horsens Kommuner.
  Region Syddanmark er den sidste region, der indfører telefon-visitation til skadestuerne. Erfaringerne andre regioner peger på, at man kan forvente et fald i aktiviteten på skadestuerne og skadeklinikkerne på 20-30 procent ved at indføre visitation.
  Se her, hvordan du kommer i kontakt med skadestuen i Region Syddanmark
  
  Se tweet fra skadestuen
  I morgen kl. 8.00 skal du ringe til Skadevagten på 70110707, hvis du er kommet til skade og har brug for hjælp/råd. #RegionSyddanmark #jvdk
  
  